Rimvydas Stankevičius

Rimvydas Stankevičius (g. 1973 m. sausio 7 d. Elektrėnuose) – lietuvių poetas, eseistas, žurnalistas.

Biografija 

Mokėsi Elektrėnų „Ąžuolyno“ mokykloje, Vilniaus universitete įgijo lietuvių literatūros magistro laipsnį.

Nuo 1997 m. dirba dienraštyje  Respublika. 2001 m. Lietuvos televizijoje vedė kultūrinę laidą „Kultūros spąstai“.

Eilėraščiais debiutavo 1993 m. Poezijos pavasario almanache.
Pirmąjį savo eilėraščių rinkinį išleido 1996 m., kai laimėjo Rašytojų sąjungos „Pirmosios knygos“ konkursą.

2000 m. pagal Rimvydo Stankevičiaus inscenizaciją Nacionaliniame dramos teatre pastatytas Sauliaus Mykolaičio režisuotas spektaklis „Stop mašina“. Taip pat parašė tekstus daugiau nei dvidešimčiai roko dainų. 2002 m. drauge su kompozitoriumi, grupės „Skylė” lyderiu Roku Radzevičiumi sukūrė roko operą „Jūratė ir Kastytis“.

Nuo 2004 m. yra Lietuvos rašytojų sąjungos narys.
R. Stankevičiaus poezija versta į lenkų, švedų, suomių, anglų ir kitas kalbas, publikuota užsienyje išleistuose almanachuose.

Šiuo metu gyvena ir dirba Vilniuje.

Bibliografija 

 Akis: eilėraščiai, serija „Pirmoji knyga“. – Vilnius: LRS leidykla, 1996.
 Randas: eilėraščiai. – Vilnius: LRS leidykla, 2002. – 75 p. ISBN 9986-39-224-1
 Tylos matavimo vienetai: eilėraščiai. – Vilnius: LRS leidykla, 2006. – 71 p. ISBN 9986-39-434-1
 Laužiu antspaudą: eilėraščiai. – Vilnius: LRS leidykla, 2008. – 96 p. ISBN 978-9986-39-531-7
 Diktantai sielai: eseistika. – Vilnius: LRS leidykla, 2008. – 161 p. ISBN 978-9986-39-568-3
 Patys paprasčiausi burtažodžiai: eilėraščiai. – Vilnius: LRS leidykla, 2010. – 104 p. ISBN 978-9986-39-629-1
 Ryšys su vadaviete: eilėraščiai. – Vilnius: LRS leidykla, 2012. – 104 p. ISBN 978-9986-39-712-0
 Pūgos durys: eiliuota pasaka. – Vilnius: LRS leidykla, 2014. – 64 p. ISBN 978-9986-39-829-5
 Betliejaus avytė: esė. – Vilnius: LRS leidykla, 2014. – 176 p. ISBN 978-9986-39-800-4
 Kertinis skiemuo: eilėraščiai. – Vilnius: LRS leidykla, 2015. – 125 p. ISBN 978-9986-39-841-7
Šermuonėlių mantija : poezija. – Vilnius : Lietuvos rašytojų sąjungos leidykla, 2017. – 103, [1] p. – ISBN 978-9986-39-937-7
Valhala : poezija / Rimvydas Stankevičius. – Vilnius : Lietuvos rašytojų sąjungos leidykla, [2018]. – 278, [1] p. – ISBN 978–609–480–003–0
 Kiaurai kūnus: eilėraščiai. – Vilnius: LRS leidykla, 2020. – 119, [1] p. ISBN 978-609-480-143-3

Įvertinimas 

 2009 m. Poezijos pavasario laureatas (už knygą „Laužiu antspaudą“);
 2010 m. Julijono Lindės-Dobilo literatūrinės premija (už knygą „Patys paprasčiausi burtažodžiai“);
 2011 m. Jurgos Ivanauskaitės premija (už knygą „Patys paprasčiausi burtažodžiai“);
 2012 m. Jotvingių premija (už eilėraščių rinkinį „Ryšys su vadaviete“);
 2012 m. Metų poezijos knygos vardas eilėraščių rinkiniui „Ryšys su vadaviete“.
 2013 m. LATGA-A aukso žvaigždė už indėlį į Nacionalinę dainuojamąją poeziją ;
 2014 m. Už geriausią poezijos knygą vaikams (už eiliuotą pasaką „Pūgos durys“).
 2016 m. Martyno Vainilaičio premija už knygą „Pūgos durys“.
 2016 m. Salomėjos Nėries premija už eilėraščių rinkinį „Kertinis skiemuo“.
 2016 m. Lietuvos Respublikos Vyriausybės kultūros ir meno premija.
 2019 m. Antano Miškinio premija už poezijos knygą „Šermuonėlių mantija“.
 2021 m. Jono Aisčio premija už eilėraščių knygą „Kiaurai kūnus“.
 2022 m. Lietuvos nacionalinė kultūros ir meno premija

Nuorodos 
 R. Stankevičius svetainėje Tekstai.lt

Šaltiniai 

 Elektrėnų kronika 
 Tekstai.lt
 Mano knyga.lt
 Rašytojai.lt 

Lietuvos rašytojai
Lietuvos poetai
Lietuvos nacionalinės kultūros ir meno premijos laureatai